Diari Oficial de la Generalitat Valenciana


Sumari del DOGV 1865, del 18-09-1992 (1992/825905)

RESOLUCIÓ d'1 de setembre de 1992, del Secretari General de la Conselleria de Treball i Afers Socials, per la qual classifica la fundació Cortes-Roig com a benèfico-particular de caràcter assistencial.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1865

Data del DOGV
:   18-09-1992

Secció del DOGV
:   ALTRES DISPOSICIONS

Número del document
:   1992/825905


Data del document
:   01-09-1992

Organisme emissor
:   Conselleria de Treball i Afers Socials

Tipus de document
:   Resolució

RESOLUCIO d'i de setembre de 1992, del Secretari General de la Conselleria de Treball i Afers-Socials, per la qual classifica la fundació Cortés-Roig com a benèfico-particular de caràcter assistencial.  
Vist l?expedient de refosa i consegüent classificació de la fundació Cortés-Roig de Benidorm.  
Vist que el dia 16 de juny de 1970 es va dictar resolució amb la qual s'aprovava l?expedient de refosa de les fundacions Hospital de Enseñanza de Nª Sª de los Dolores i Refugio para Pobres José Cortés, ambdues instituïdes pel Sr. José Cortés Lloret i la Sra. Ana María Roig Mora, que constitueixen una nova fundació denominada Cortés-Roig.  
Vist que els fins de la fundació són benèfico-assistencials, segons es dedueix de la Resolució de 16 de juny de 1970 i de l'article 6 dels estatuts, on s'estableix com a objecte de la fundació l'acollida de persones i l'ensenyament gratuït a xiquets pobres.  
Vist que el capital de la fundació, expressat en els darrers comptes presentats corresponents a l'exercici de 1991, i integrat per valors, finques urbanes i rústiques, ascendeix, aproximadament, a la quantitat de quaranta-dos milions set-centes setze mil cent trenta-quatre pessetes (83.634.085).  
Vist que el patronat de la fundació està integrat, segons l'article 13 dels estatuts, per la Superiora General de la Congregació de les Germanes de la Doctrina Cristiana, la superiora de la comunitat de religioses de Benidorm, la secretaria general de la congregació, el rector, un representant de l'ajuntament, el Capità de la Guàrdia Civil, un notari, una autoritat de la Marina i un mestre nacional.  
Vist que, després de sotmetre l?expedient de refosa i consegüent classificació al tràmit d'audiència, no s'hi presentaren al·legacions.  
Atés que la Secretaria General de la Conselleria de Treball i Afers Socials és competent per a resoldre aquest expedient de classificació, ja que exerceix el protectorat de les fundacions benèfico-particulars de caràcter assistencial i això segons el que disposa el Reial Decret 303/1985, de 23 de gener, de la Presidència del Govern, pel qual es transfereixen les competències en matèria de fundacions benèfico-assistencials i laborals a la Comunitat Valenciana, i la disposició addicional cinquena del Decret 19/1992, de 3 de febrer, del Govern valencià, pel qual s'aprova el Reglament Orgànic i Funcional de la Conselleria de Treball i Afers Socials.  
Atés que en virtut de l'article 7.1 de la Instrucció de Beneficència de 14 de març de 1899, es confereix al protectorat la facultat per a procedir a la classificació dels establiments de beneficència.  
Atés que aquest expedient ha estat promogut per part legitimada per a això, que s'han aportat els documents exigits i que han estat seguits els tràmits establerts, tot això d'acord amb els articles 54 a 57 de la Instrucció de Beneficència.  
Atés que la fundació reuneix les característiques exigides per l'article 58 de l?esmentada instrucció per a la seua classificació com a benèfico-particular de caràcter assistencial.  
Vistos els preceptes citats i els altres pertinents i de general aplicació, resolc  
Primer  
Classificar la fundació Cortés-Roig, sorgida de la refosa de les fundacions Hospital de Enseñanza de Nª Sª de los Dolores i Refugio para Pobres José Cortés, ambdues instituïdes pel Sr. José Cortés Lloret i la Sra. Ana María Roig Mora, com a benèfico-particular de caràcter assistencial.  
Segon  
Ordenar la seua inscripció en el Registre de Fundacions Benèfico-Assistencials de la Conselleria de Treball i Afers Socials.  
Que es notifique aquesta resolució, que no posa fi a la via administrativa, i s'adverteix que en la seua contra es podrà interposar recurs d'alçada davant la Conselleria de Treball i Afers Socials, en el termini de quinze dies, comptadors a partir de l?endemà de la notificació d'aquesta resolució.  
València, 1 de setembre de 1992. - El Secretari General de la Conselleria de Treball i Afers Socials: Daniel Pastor Javaloyes.